**Doar Tu**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar Tu O Doamne mi-ai rămas

În ceas târziu din noapte

Când lacrimi frâng al meu obraz

Şi când mă rog în şoapte

Doar Tu o Doamne-mi eşti de-ajuns

Când privesc largul zării

Şi înţeleg şi am răspuns

Eşti Dumnezeul nepătruns

Şi Tatăl Îndurării

Doar Tu o Doamne-nviorezi

O inimă ce crede

Că-n fiecare floare miez

În fiecare dor sau crez

Se-ascunde-a Ta Pecete

Doar Tu o Doamne cercetezi

Şi-mi vezi viaţa toată

Şi chiar de-ar fi să-ngenunchez

Cu lacrimi mereu să lucrez

O Doamne Tu-mi eşti TATĂ

Căci eu te chem să vii să-mi dai

Ulei şi sfântă mană

Putere ca s-ajung în Rai

Şi pe-al vrăjmaşului alai

Să nu-l mai iau în seamă

În Tine să rămân pe veci

Cu Tine Sfânt Isus

Căci Tu din colţurile reci

Din moartea cu-ale ei poteci

La Viaţa m-ai adus

Iar lacrima de se frământă

În suflet şi pe-obrazul meu

Rămân cu Tine Sus pe Stâncă

Şi fie noaptea cât de-adâncă:

Tu eşti cu mine tot mereu

Mă-nchin la Sfintele-Ţi picioare

Cu dorul meu de cer legat

Tu-mi eşti Iubire şi Salvare

Şi mângâiere-n încercare

O Doamne să fii Lăudat